Lav et referat af nedenstående tekst:

Tekst:
Omkring midnat tager blæsten fat i den jyske vestkyst med vindstød op til stormstyrke, lyder det fra DMI. - Det vil give nogle problemer med forhøjet vandstand ovre ved den jyske vestkyst. Ved vadehavet bliver det op til 3,5 meter og ved den jyske vestkyst op til to meter forhøjet vandstand, siger Mogens Rønnebek, vagtchef ved DMI. Meteorologerne regner med, at nattens blæsevejr bliver lige under stormstyrke, men altså med voldsomme vindstød indimellem. - Det bliver meget blæsende. Den kraftige blæst breder sig længere østpå hen på natten, siger Mogens Rønnebek. Det betyder, at sjællænderne vil vågne op til kraftigt blæsevejr tidligt torsdag morgen. Hen ad formiddagen rammer den stormfulde blæst Bornholm, inden den klinger af. Blæsevejret bliver så voldsomt, at bornholmerfærgen mellem Ystad og Rønne må aflyse to afgange torsdag morgen - 06:30 fra Rønne og 08:30 fra Ystad indstilles på grund af vejret. Falck udsender advarsel til boligejere om, at de skal tage deres forholdsregler for at undgå skader i forbindelse med den kraftige blæst. For eksempel skal man være opmærksom på, at store grene kan knække, træer kan vælte, og tagsten kan blæse ned fra tagene. Vinden bliver kraftigst i Nord- og Vestjylland, hvor den ifølge DMI topper med hård til stormende kuling på 18 til 23 meter i sekundet og vindstød op til stærk storm omkring 30 meter i sekundet. I resten af landet står den på kuling til hård kuling med 15 til 20 meter i sekundet med vindstød af stormstyrke på cirka 25 meter i sekundet.

Referat:
Det bliver noget af et voldsomt blæsevejr, der fejer hen over det danske landskab natten til torsdag med risiko for væltede træer, flyvende tagsten og oversvømmelser.